Такім чынам, у 2015 годзе падтрымаць “БібліяНоч” згадзіўся шэраг кампаній розных кірункаў дзейнасці, якія забяспечылі бібліятэку БНТУ усім, пачынаючы ад паліграфічай прадукцыі да майстар-класаў па напісанні крэатыўных тэкстаў і каліграфіі. “Для нас важныя некалькі момантаў такіх мерапрыемстваў: не займацца дылетанцтвам, а запрасіць прафесіянала для пэўнай місіі і зрабіць удзел у падзеі бясплатным”, — кажа спадарыня Юрык. Сама ўстанова таксама прапануе праграму для наведвальнікаў, а спрыяльнікам — яшчэ і інфармацыйную падтрымку. Фактычна, бібліятэка пазбегнула аднабокава выгаднага “спонсарства”, якога многія баяцца. Але атрымала той варыянт, што многія чакаюць, ды не ведаюць, як дасягнуць раўнавагі ў стасунках з партнёрамі.